BANPU ราคาร่วงหลุด 20 บ.ในรอบ 6 ปี หลังขึ้น XD วันนี้
BANPU ราคาร่วงหลุด 20 บ.รอบ 6 ปีนับตั้งแต่ช่วงเดือนเมษายนปี 2009 โดย ณ เวลา 10.35 น.อยู่ที่ 19.60 บาท ลบ 0.70 บาท หรือ 3.45% มูลค่าการซื้อขาย 47.73 ล้านบาท คาดราคาลงหลังขึ้น XD วันนี้
8 ก.ย. 2558

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU ณ เวลา 10.35 น.อยู่ที่ 19.60 บาท ลบ 0.70 บาท หรือ 3.45% มูลค่าการซื้อขาย 47.73 ล้านบาท  โดยเปิดตลาดที่ 19.90 บาท ต่ำสุดที่ 19.60 บาท สูงสุดที่ 19.90 บาท ขณะที่ดัชนีหุ้นไทยโดยรวมลบ 0.69%
ทั้งนี้ ราคาหุ้นมีการปรับตัวลดลงหลุด 20 บาทในรอบ 6 ปีนับตั้งแต่ช่วงเดือนเมษายนปี 2009  โดยสาเหตุที่ส่งผลให้ราคามีการปรับตัวลดลงคาดว่ามาจากการที่ BANPU ขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) โดยปันผล 0.50 บาท/หุ้น กำหนดจ่าย 25 ก.ย.58
 